

**"Ақпараттық қауіпсіздікті қамтамасыз ету және жедел-іздестіру іс-шараларын жүргізуге арналған арнайы техникалық құралдар саласында Қазақстан Республикасы Ұлттық қауіпсіздік комитетінің мемлекеттік қызметтер көрсету қағидаларын бекіту туралы" Қазақстан Республикасы Ұлттық қауіпсіздік комитеті Төрағасының 2020 жылғы 6 мамырдағы № 34/қе бұйрығына өзгерістер енгізу туралы**

Қазақстан Республикасы Ұлттық қауіпсіздік комитеті Төрағасының 2024 жылғы 7 тамыздағы № 111/қе бұйрығы. Қазақстан Республикасының Әділет министрлігінде 2024 жылғы 8 тамызда № 34907 болып тіркелді

      ЗҚАИ-ның ескертпесі!

      Осы бұйрықтың қолданысқа енгізілу тәртібін 3 т. қараңыз

      БҰЙЫРАМЫН:

      1. "Қазақстан Республикасы Ұлттық қауіпсіздік комитетінің ақпараттық қауіпсіздікті қамтамасыз ету және жедел-іздестіру іс-шараларын жүргізуге арналған арнайы техникалық құралдар саласында мемлекеттік қызметтер көрсету қағидаларын бекіту туралы" Қазақстан Республикасы Ұлттық қауіпсіздік комитеті Төрағасының 2020 жылғы 6 мамырдағы № 34/қе бұйрығына (Нормативтік құқықтық актілерді мемлекеттік тіркеу тізілімінде № 20609 болып тіркелген) мынадай өзгерістер енгізілсін:

      аталған бұйрықпен бекітілген "Жедел-іздестіру іс-шараларын жүргізуге арналған арнайы техникалық құралдарды әзірлеу, өндіру, жөндеу және өткізу жөніндегі қызметті жүзеге асыруға лицензия беру" мемлекеттік қызмет көрсету қағидаларында:

      5-тармақтың бесінші және алтыншы бөліктері мынадай редакцияда жазылсын:

      "Көрсетілетін қызметті беруші, өтініш берушінің құжаттарын алған кезден бастап 2 жұмыс күні ішінде лицензияны қайта ресімдеуге негіз болған ұсынылған құжаттар мен өзгерістердің толықтығын тексеруді жүзеге асырады.

      Лицензияны қайта ресімдеуге негіз болған ұсынылған құжаттар мен өзгерістердің толықтығын тексеру қорытындысы бойынша көрсетілетін қызметті беруші 1 жұмыс күні ішінде көрсетілетін қызметті берушінің уәкілетті тұлғасының электронды цифрлық қолы қойылған электронды құжат түрінде қайта ресімделген лицензияны не болмаса мемлекеттік қызмет көрсетуге қойылатын талаптардың 9-тармағында көзделген негізге сәйкес лицензия беруден бас тартуға дәлелді жауап дайындайды және көрсетілетін қызметті алушының порталындағы "жеке кабинетіне" жолдайды.";

      аталған бұйрықпен бекітілген "Ақпаратты криптографиялық қорғау құралдарын әзiрлеуге лицензия беру" мемлекеттік қызмет көрсету қағидаларында:

      5-тармақтың бесінші және алтыншы бөліктері мынадай редакцияда жазылсын:

      "Көрсетілетін қызметті беруші, өтініш берушінің құжаттарын алған кезден бастап 2 жұмыс күні ішінде лицензияны қайта ресімдеуге негіз болған ұсынылған құжаттар мен өзгерістердің толықтығын тексеруді жүзеге асырады.

      Лицензияны қайта ресімдеуге негіз болған ұсынылған құжаттар мен өзгерістердің толықтығын тексеру қорытындысы бойынша көрсетілетін қызметті беруші 1 жұмыс күні ішінде көрсетілетін қызметті берушінің уәкілетті тұлғасының электронды цифрлық қолы қойылған электронды құжат түрінде қайта ресімделген лицензияны не болмаса мемлекеттік қызмет көрсетуге қойылатын талаптардың 9-тармағында көзделген негізге сәйкес лицензия беруден бас тартуға дәлелді жауап дайындайды және көрсетілетін қызметті алушының порталындағы "жеке кабинетіне" жолдайды.";

      аталған бұйрықпен бекітілген "Ақпарат таралып кететін техникалық арналарды және жедел-іздестіру іс-шараларын жүргізуге арналған арнайы техникалық құралдарды анықтау бойынша қызметтер көрсетуге лицензия беру" мемлекеттік қызмет көрсету қағидаларында:

      5-тармақтың бесінші және алтыншы бөліктері мынадай редакцияда жазылсын:

      "Көрсетілетін қызметті беруші өтініш берушінің құжаттарын алған кезден бастап 2 жұмыс күні ішінде, лицензияны қайта ресімдеуге негіз болған ұсынылған құжаттар мен өзгерістердің толықтығын тексеруді жүзеге асырады.

      Лицензияны қайта ресімдеуге негіз болған ұсынылған құжаттар мен өзгерістердің толықтығын тексеру қорытындысы бойынша көрсетілетін қызметті беруші 1 жұмыс күні ішінде көрсетілетін қызметті берушінің уәкілетті тұлғасының электронды цифрлық қолы қойылған электронды құжат түрінде қайта ресімделген лицензияны не болмаса мемлекеттік қызмет көрсетуге қойылатын талаптардың 9-тармағында көзделген негізге сәйкес лицензия беруден бас тартуға дәлелді жауап дайындайды және көрсетілетін қызметті алушының порталындағы "жеке кабинетіне" жолдайды.";

      аталған бұйрықпен бекітілген "Тауарларды ақпаратты криптографиялық қорғау құралдарына және жедел-іздестіру іс-шараларын жүргізуге арналған арнайы техникалық құралдарға жатқызу тұрғысынан техникалық зерттеу бойынша қорытынды беру" мемлекеттік қызмет көрсету қағидаларында:

      2-қосымша осы бұйрыққа қосымшаға сәйкес жаңа редакцияда жазылсын.

      2. Қазақстан Республикасы Ұлттық қауіпсіздік комитетінің Ақпарат және киберқауіпсіздік қызметі Қазақстан Республикасының заңнамасында белгіленген тәртіпте:

      1) осы бұйрықтың Қазақстан Республикасының Әдiлет министрлiгiнде мемлекеттiк тiркелуiн;

      2) осы бұйрықты Қазақстан Республикасы Ұлттық қауіпсіздік комитетінің интернет-ресурсында орналастыруды қамтамасыз етсін.

      3. Осы бұйрық алғаш ресми жарияланған күнінен кейін күнтізбелік алпыс күн өткен соң қолданысқа енгізіледі.

|  |  |
| --- | --- |
|
*Қазақстан Республикасы* *Ұлттық қауіпсіздік комитетінің Төрағасы*
 |
*Е. Сагимбаев*
 |

      КЕЛІСІЛДІ

      Қазақстан Республикасының

      Цифрлық даму, инновациялар және

      аэроғарыш өнеркәсібі министрлігі

|  |  |
| --- | --- |
|   | Қазақстан РеспубликасыҰлттық қауіпсіздіккомитеті Төрағасының2024 жылғы 7 тамыздағы№ 111/қе бұйрығынақосымша/ |
|   | Қазақстан РеспубликасыҰлттық қауіпсіздік комитетіТөрағасының 2022 жылғы "\_\_" \_\_\_\_\_\_\_№ \_\_\_\_ бұйрығынақосымша |
|   | Қазақстан РеспубликасыҰлттық қауіпсіздік комитетіТөрағасының 2022 жылғы "\_\_" \_\_\_\_\_\_\_\_№\_\_\_\_ бұйрығыменбекітілген "Тауарларды ақпараттыкриптографиялық қорғау құралдарына және жедел-іздестіру іс-шараларынжүргізуге арналған арнайытехникалық құралдарға жатқызутұрғысынан техникалық зерттеубойынша қорытынды беру"мемлекеттік қызметкөрсету қағидаларына2-қосымша |
|   | Нысан |

 **Тауарларды ақпаратты криптографиялық қорғау құралдарына және жедел-іздестіру іс-шараларын жүргізуге арналған арнайы техникалық құралдарға жатқызу тұрғысынан техникалық зерттеу жүргізу бойынша қорытынды**

      \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

      (көрсетілетін қызметті алушының толық атауы немесе тегi, аты, әкесiнiң аты (болған жағдайда)

      20\_\_ жылғы "\_\_\_" \_\_\_\_\_\_\_\_\_\_\_\_\_\_ № KZ\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ өтініші бойынша ұсынылған техникалық құжаттарды тексеру негізінде, тауарларды ақпаратты криптографиялық қорғау құралдарына және жедел-іздестіру іс-шараларын жүргізуге арналған арнайы техникалық құралдарға жатуын анықтау мақсатында, келесідей қорытынды берілді:

|  |  |  |  |  |
| --- | --- | --- | --- | --- |
|
Р/с № |
Бұйымның атауы |
Моделі |
Еуразиялық экономикалық одақтың сыртқы экономикалық қызметінің бірыңғай тауарлық номенклатурасының коды |
Техникалық зерттеу қорытындысы |
|  |  |  |  |  |
|  |  |  |  |  |

      Қорытындының қолданыс мерзімі: мерзімі шектеусіз

      Уәкілетті адам\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_

                        (лауазымы, тегі, аты, әкесінің аты (бар болған жағдайда)       (қолы)

      Берілген күні 20\_\_\_ жылғы "\_\_\_"\_\_\_\_\_\_\_\_\_\_\_\_

      \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

      1 1) техникалық сипаттамасының толық болмауы

      2) тауар жедел-іздестіру іс-шараларын жүргізуге арналған арнайы техникалық құралдарға және ақпаратты криптографиялық қорғау құралдарына жатпайды;

      3) тауар жедел-іздестіру іс-шараларын жүргізуге арналған арнайы техникалық құралдарға жатады, ақпаратты криптографиялық қорғау құралдарына жатпайды;

      4) тауар жедел-іздестіру іс-шараларын жүргізуге арналған арнайы техникалық құралдарға жатады, әкелу немесе әкету ұлттық қауіпсіздікке залал келтіруі мүмкін;

      5) тауар ақпаратты криптографиялық қорғау құралдарына жатады, жедел-іздестіру іс-шараларын жүргізуге арналған арнайы техникалық құралдарға жатпайды;

      6) тауар нотификациялауға жататын ақпаратты криптографиялық қорғау құралдарына жатады;

      7) тауар Жедел-іздестіру іс-шараларын жүргізуге арналған арнайы техникалық құралдарды, ақпаратты криптографиялық қорғау құралдарын әкелу/әкету ережелерінің 2.17, 2.19- тізбелеріне жатпайды.

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК